als_Latn dik_Latn sag_Latn
Ish-kontraktori amerikan, Edward Snowden, i kërkuar nga SHBA për akuza spiunazhi, ka pohuar për herë të parë para kamerave se ai ishte trajnuar si spiun nga vetë SHBA- në mënyrë specifike, nga CIA.
“Unë jam stërvitur si spiun në kuptimin tradicional të fjalës dhe kam jetuar dhe punuar fshehtas, në kontinente të tjera, duke u shtirur se po bëja një punë me të cilën s’kisha lidhje. Madje, më kishin caktuar edhe një emër që nuk ishte i imi”, tha Snowden për NBC News.
Ai tha gjithashtu se kishte punuar në misione të fshehta jashtë Shteteve të Bashkuara për llogari të CIA-së, NSA-së dhe Defense Intelligence. Snowden, gjatë intervistës së dhënë të mërkurën, nënvizoi se në ditët e sotme shërbimet sekrete amerikane marrin informacione më të mira nga kompjuterët sesa agjentët njerëzorë.
“Unë nuk punoj me njerëz, unë nuk rekrutoj agjentë,” tha ai. “Ajo që bëj unë është vendosja e sistemeve në punë për Shtetet e Bashkuara dhe e kam bërë këtë në të gjitha nivelet, nga ato më të ulëtat deri tek ato në majë”.
Ish-kontraktori i NSA-së tha se qeveria e portretizon atë qëllimisht si një “analist i nivelit të ulët” apo pirat kibernetik, që në të vërtetë nuk kanë shumë lidhje me informacionet që ai ka zbuluar.
(Herë të lexuara: 266)
als_Latn als_Latn als_Latn als_Latn als_Latn als_Latn